

Kép 1: A Hörmann FAA-Plus nyitva tartó berendezés-vezérlés közvetlenül kommunikál a vezető nélküli szállítási rendszerekkel – a tűz esetén szükséges biztonság érdekében.

Tűzgátlás a vezető nélküli szállítórendszerek alkalmazásánál  
Megbízható együttműködés a Hörmann FAA-Plus nyitvatartó berendezésvezérléssel

A logisztikában mára már mindennapos eszköz, az úgynevezett vezető nélküli szállítórendszer, azaz az FTS. Bár kényelmes és gazdaságos, mégis egy sor figyelmet igényel, köztük a tűzgátlás kérdését is kiemelten kell figyelembe venni. Csak akkor garantálható a biztonság, ha tűz esetén az FTS és a kapuvezérlés megbízhatóan kommunikál egymással. Erre kínál ideális megoldást a Hörmann FAA-Plus nyitva tartó berendezés-vezérlés, amely intelligens interfészként segít elkerülni a katasztrófát és a jelentős anyagi kárt.  
  
Tűzriadó a gyártócsarnokban! Ilyen helyzetben döntő fontosságú a tűzszakaszok gyors lezárása, hogy megakadályozzuk a füst- és tűzterjedést. Ez az egyetlen módja annak, hogy az emberéletek biztonságban legyenek, és a gazdasági károk minimálisak maradjanak. Felmerül azonban a kérdés: mi történik, ha a riasztás pillanatában egy vezető nélküli szállítórendszer (FTS) vagy egy autonóm mobil robot (AMR) éppen egy tűzgátló kapu felé közelít? A legkedvezőtlenebb esetben a jármű beszorulhat a záródó kapu által, így nyílás marad a tűzszakaszok között, amelyen keresztül a tűz és a füst akadálytalanul továbbterjedhet.

A Hörmann kifejezetten ezekre az esetekre, a vezető nélküli szállítórendszerekhez fejlesztette ki az FAA-Plus nyitva tartó berendezés-vezérlést. A rendszer egyetlen kompakt házban foglalja és hangolja össze egymással a szükséges komponenseket: az energiaellátást, az akkumulátoros tartalékot, a kijelzőt, a tűzérzékelőt, a kiértékelő egységet, a kézi kioldógombot és a visszaállító szerkezetet. Tűzriadó esetén a vezérlés közvetlen kapcsolatba lép az FTS-sel: a jármű helyzetétől függően vagy még biztonságosan áthalad a kapun, vagy megáll kívül a védett területen. Minden riasztást a rendszer optikai és akusztikai jelzéssel is egyértelműen visszajelez.

Utólagos beépítés lehetősége

A pufferakkumulátornak köszönhetően a vezérlés áramszünet esetén is megbízhatóan működik, így a mennyezeti- és fülkés csapóajtóval kialakított kapuváltozatok csatlakoztatása is megoldható. A nyitvatartási idők 0 és 90 másodperc között rugalmasan az adott FTS igényeihez igazítva állíthatók be. A vezérléshez egyaránt csatlakoztathatók hagyományos és rádiós tűzérzékelők, továbbá tartómágnesek és kétirányú tűzérzékelő rendszerek is. Külső jelzőegységgel és kézi kioldógombbal szintén bővíthető a rendszer. Külön előnye, hogy a rendszer egyszerűen utólag is felszerelhető már üzemelő FTS mellett, és egyaránt alkalmazható tűzgátló emelő- és tolókapukhoz.

Mint minden, a kaput nyitva tartó berendezést, az FAA-Plus-t is kizárólag szakképzett emberek telepíthetik és helyezhetik üzembe. Ez vonatkozik a tűzgátló lezárókapu és a vezérlés együttes alkalmazására is. A Hörmann hivatalos partnerei a megfelelő képzés birtokában vállalják a szakszerű telepítést.

(4.048 karakter szóközökkel együtt)

**Képek és képleírások:**



**Kép 2:** Megbízható tűzgátlás vezető nélküli szállítórendszerekhez: a Hörmann FAA-Plus nyitva tartó berendezésvezérlés.



**Kép 3:** A videóban bemutatják az FAA-Plus nyitva tartóberendezés-vezérlés működését és az FTS-szel való kommunikációt.

Tűzgátlás szállítóberendezéseknél  
  
A Hörmann a [Hodapp](https://www.hodapp.de/produkte/foerderanlagenabschluss/) céggel együttműködve – a szállítóberendezések tűzgátló lezárásához is megbízható megoldást kínál: a Hörmann minőségű gyorsmozgású és tűzgátló kapuk a Hodapp HPS-Advanced rögzítő rendszerével és HPS-Drive szabadonfutó-vezérlésével kombinálva kerülnek forgalomba. Ezen megoldások értékesítését, szerelését és üzembe helyezését a Hodapp végzi.



Kép: Tűzgátló szállítóberendezések: Tűzgátló lezárás szállítóberendezéseknél: Négy elem, amely tökéletesen kiegészíti egymást – a szállítóberendezés nyílászárója a Hörmann FHT EI2 90/120 tűzgátló emelőkapu és a V 3009 Conveyor gyorskapu, melyek HPS-Advanced nyitva tartó berendezéssel és a HPS-Drive szabadátjárás-vezérléssel vannak kombinálva.

Fotók: Hörmann